**Tanárképző Kar**

 **Selye János Egyetem**



A SJE TKK-a dékánjának irányelve a 17/2021-es számú Rektori rendelet és a 18/2021-es számú Rektori rendelet megvalósításához

a 2021/2022-es akadémiai év téli szemesztere pedagógiai folyamatának szervezéséhez és lefolyása feltételeihez 2021/2022

A 17/2021-es számú Rektori rendelettel összhangban, amely a közegészséget veszélyeztető koronavírus-fertőzés terjedéséhez kapcsolódó további eljárásokkal kapcsolatos és a 18/2021-es számú Rektori rendelettel összhangban, amely az egyetemi hallgatók jelenléti és távoktatása megvalósulásához kapcsolódó további intézkedések elrendeléséről szól a Covid19 pandémia időszakában, kibocsátom a jelen irányelvet a 2021/2022-es akadémiai év téli szemesztere pedagógiai folyamatának szervezéséhez és lefolyása feltételeihez.

A következő irányelv a Selye János Egyetem Tanárképző Kara valamennyi pedagógiai, tudományos-kutatói, adminisztrációs-technikai dolgozója és hallgatója számára lett kibocsátva az aktuális epidemiológiai helyzet következményeképpen.

A SJE-en folyó tevékenységek a járásnak a Covid-automata alapján való besorolásával összhangban valósulnak meg, a járásnak a Covid-automata alapján való besorolásának megfelelő rendelkezések betartása mellett.

1. A kar valamennyi alkalmazottja és hallgatója köteles naponta követni az aktuális információkat az egyetem és a kar honlapján, valamint az egyetemi e-mail-címekre elküldött információkat, illetve azokra szükség szerint reagálni.
2. Távoktatás formában valósulnak meg azok az előadások, amelyeken több, mint 40 hallgató vesz részt.
3. Jelenléti formában valósulnak meg az egyéb előadások (úm. a 40 hallgatónál kevesebb létszámú előadások), szemináriumok és a hallgatók gyakorlati képzése.
4. A laboratóriumi munkák, táborozásos kurzusok és testnevelési összetartások, valamint az egyéb gyakorlatorientáltságú tanítási egységek, amelyek a hallgatók személyes részvételét kívánják meg, az oktatás első hetében valósulnak meg, azaz 2021. szeptember 20-tól.
5. A levelező tagozatos első évfolyamos hallgatók számára a tanítás első hete jelenléti formában kezdődik.
6. A levelező tagozat magasabb évfolyamos hallgatói távoktatásban vesznek részt.
7. A doktorandusz hallgatók a lehetőségek szerint jelenléti oktatásban vesznek részt.
8. Távoktatás megvalósulásának esetében szükséges, hogy az oktatók arról értesítsék a hallgatókat, és a tanulmányi feladatok teljesítésében kihasználják a rendelkezésre álló lehetőségeket (Moodle, e-mail-kommunikáció) a távoktatás és a jelenléti oktatás tanulmányi formája értelmében.
9. A távoktatás kizárólag a BBB platform által valósul meg (<https://bbbtkk.ujs.sk/>).
10. Az államvizsgák, ill. záróvizsgák (rigorózus és egyéb vizsgák) távoktatás formában valósulnak meg, a jelenléti formánál, kizárólag a dékán jóváhagyásával, szükséges betartani az illető rendelkezéseket az ÚVZ SR érvényes hirdetményeinek vagy más vonatkozó állami szervek hirdetményeinek értelmében és a Covid-automata alapján.
11. Az oktató köteles rendszeresen jelenléti ívet készíteni és azokat archiválni a tanítási órákon, ill. egyéb oktatási aktivitásokon részt vevő hallgatókról.
12. Minden olyan alkalmazott és hallgató, akinek a Covid19 teszteredménye pozitív, ill. akinél fennáll a fertőzéses megbetegedés gyanúja, azon kívül, hogy ez bejelentetik a Közegészségügy Regionális Hivatalában, erről értesíti a kar dékánját is, ill. a dékáni hivatalt, és köteles ezt a fejleményt bejelenteni a következő e-mail-címre is:

koronavirus2020@ujs.sk vagy telefonon a következő számon +421-35 3260 715.

1. A 2021/2022-es akadémiai év téli szemeszterében nem ajánlatos jelenléti formájú rendezvényeket szervezni, olyanokat, amelyek nélkülözhetőek a kar tevékenysége szempontjából.
2. Az irányelv 2021. 09. 13-tól hatályos. Ha a helyzet megváltozik, az irányelv felülbíráltatik, és a kar alkalmazottai és hallgatói tájékoztatást kapnak a további eljárásról.
3. A jelen irányelvbe foglalt intézkedések megtárgyalásra és elfogadásra kerültek a SJE TKK Dékáni Kollégiumában 2021. szeptember 13-án.
4. Ez a rendelet az aláírásának napján lép hatályba.

Komárom, 2021. 09. 13. Dr. habil. PaedDr. Horváth Kinga, PhD.

a SJE TKK dékánja